Diari Oficial de la Generalitat Valenciana


Sumari del DOGV 1511, del 26-03-1991 (1991/820688)

RESOLUCIÓ de 27 de febrer de 1991, de l'Il-lm. Sr. Director General de la Funció Pública, per la qual es convoca concurs per a la provisió de llocs de treball del grup D, personal laboral, Mecànic (CG 01/1991, L OPE 88). `
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1511

Data del DOGV
:   26-03-1991

Secció del DOGV
:   AUTORITATS I PERSONAL

Número del document
:   1991/820688


Data del document
:   27-02-1991

Organisme emissor
:   Conselleria d'Administració Pública

Tipus de document
:   Resolució

RESOLUCIO de 27 de febrer de 1991, del Director General de la Funció Pública, per la qual es convoca concurs per a la provisió de llocs de treball del grup D, personal laboral, Mecànic (CG 01/91 L OPE 88).  
De conformitat amb la Resolució de 21 d'octubre de 1988 (DOGV núm. 932, de 28.10.88) del Conseller d'Administració Pública, per la qual es van convocar proves d'habilitació per cobrir vacants del grup D, personal laboral, Mecànic, i la Resolució de 30 de maig de 1990, (DOGV núm. 1284, de 12.04.90) del Conseller d'Administració Pública per la qual es nomena habilitat el personal que va superar aquestes proves i per tal d'ultimar el procés selectiu, segons el que disposen la Llei 10/85, de 31 de juliol de la Funció Pública Valenciana, la Llei 6/90, de 14 de novembre d'adaptació a la Llei de la Funció Pública Valenciana, Decret 69/86, de 2 de juny del Consell de la Generalitat Valenciana, pel qual s'aprova el Reglament de Selecció de Personal i Provisió de Llocs de Treball, així com el Conveni Col·lectiu del Personal Laboral al Servei de la Generalitat Valenciana vigent, resolc:  
Convocar concurs per a la provisió de llocs de treball, els quals s'indiquen en l'annex 1, segons les bases següents:  
Primera. Participants  
Podran prendre part en aquest concurs:  
A) Els funcionaris de carrera de l'Administració Especial de la Generalitat Valenciana del grup D, que ocupen llocs de treball, de Mecànic, en els casos següents:  
1. Quan estiguen en actiu amb destinació definitiva al servei de la Generalitat Valenciana.  
Hauran de posseir un mínim de dos anys de permanència en el lloc de treball. Aquest requisit de permanència no s'exigirà en els següents supòsits:  
a) Si es concursa en l?àmbit de la mateixa Conselleria.  
b) Quan s'haja suprimit el lloc de treball.  
c) Quan hi haja remoció discrecional de l'article 9.1 de la Llei 6/90.  
d) Quan es tracte de la primera destinació definitiva obtinguda mitjançant el procediment d'accés previst en l'article 9.1 de la Llei 6/90.  
Els aspirants hauran de reunir els requisits i les condicions del lloc de treball, pel que fa a la classificació d'aquest com a la pertinença al sector de l'Administració corresponent.  
2. Quan es troben en situació d'excedència voluntària si al termini de presentació d'instàncies porten més de dos anys en aquesta situació.  
3. Quan es troben en situació de serveis especials.  
4. Quan presten serveis en altres administracions públiques, de conformitat amb el que disposa l'article 35.4 de la Llei 6/90.  
b) Amb caràcter forçós:  
1. Quan es troben en servei actiu amb destinació provisional.  
2. Quan es troben en situació d'excedència forçosa.  
3. Els suspesos, després d'acomplert el temps de suspensió.  
El personal assenyalat en el punt b) 2 i 3 que haja acabat el temps de suspensió i que no participe en aquest concurs, serà declarat excedent voluntari.  
4. Els funcionaris de carrera que participen en aquest concurs no perdran la condició de funcionaris encara que el lloc on siguen destinats estiga classificat com de laboral.  
B) Els contractats laborals de caràcter indefinit del grup D, que ocupen llocs catalogats com de Mecànic, en els casos següents:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària si quan acabe el termini de presentació d'instàncies porten més d'un any en aquesta situació.  
3. Quan es troben en situació d'excedència forçosa.  
b) Amb caràcter forçós quan es troben en servei actiu amb destinació provisional.  
C) Amb caràcter forçós, el personal que va superar les proves d'habilitació i va ser nomenat habilitat per resolució del Conseller d'Administració Pública esmentada, relativa al personal que va superar les proves selectives del grup D, personal laboral, Mecànic.  
Les persones que no participen en el concurs perdran tots el drets i, per tant, la condició d'habilitats de la Generalitat Valenciana.  
Segona. Acreditació de la condició de Mecànic  
1. La determinació del personal que ocupa llocs de Mecànic, grup D, es farà d'acord amb les relacions de llocs de treball publicades en el DOGV.  
2. En els supòsits d'excedència voluntària, forçosa o suspensió, serà la Direcció General de la Funció Pública la que. acredite la possibilitat de participar en la convocatòria en base al nomenament, contracte o antecedents documentals que justifiquen la condició de Mecànic.  
Tercera. Presentació de sol·licituds  
A) Les sol·licituds per poder prendre part en aquesta convocatòria, dirigides a la Direcció General de la Funció Pública, Conselleria d'Administració Pública, c/ Miquelet, núm. 5, 46771 València, i adaptades al model publicat com annex II d'aquesta resolució, es presentaran en el termini de 15 dies hàbils comptadors des de l?endemà del dia de la publicació d'aquesta convocatòria en el DOGV, en el Registre General de la Conselleria d'Administració Pública o en els serveis territorials de les respectives conselleries, o en les oficines públiques, segons l'article 66 de la Llei de Procediment Administratiu.  
B) A la sol·licitud s'adjuntarà fotocòpia del DNI, currículum vitae, en que s'indicaran els mèrits següents: 1 antiguitat; 2. titulacions; 3. grau personal reconegut; 4. treball desenvolupat; 5. cursos de formació i perfeccionament; 6. coneixement de valencià; 7. coneixement d'idiomes comunitaris; 8 altres mèrits. I la documentació validada, que acredite:  
1. En el supòsit que els participants siguen habilitats, el compliment dels requisits dels llocs sol·licitats.  
2. En el supòsit que els participants siguen funcionaris de carrera o contractats laborals indefinits, els mèrits i requisits que s'al·leguen i dels quals no hi haja constància en la unitat de Registre de Personal, els hauran d'adjuntar en la instància.  
C) Els exemplars de les sol·licituds seran facilitats pels serveis centrals i territorials de les distintes conselleries.  
D) Els concursants que vinguen de la situació de suspensos adjuntaran a la sol·licitud la documentació acreditativa de l'acabament del període de suspensió.  
E) Els excedents voluntaris per interès particular adjuntaran a la sol·licitud declaració de no haver estat separats del servei en l'Administració.  
Quarta. Llocs que se sol·liciten  
A) Els participants amb caràcter voluntari sol·licitaran, per ordre de preferència, els llocs a què aspiren, i per als quals reunesquen els requisits exigits.  
B) Els participants amb caràcter obligatori, hauran de sol·licitar la totalitat dels llocs de treball objecte de la convocatòria per als quals reunesquen els requisits exigits.  
Les peticions es formalitzaran mitjançant la cita per ordre de prelació del número de cadascun dels llocs de treball que figura en l'annex.  
Cinquena. Valoració de mèrits  
La valoració dels mèrits per a l'adjudicació dels llocs de treball als funcionaris de carrera i als contractats laborals de caràcter indefinit es farà d?acord amb l?establert en la Resolució de 5 de juliol de 1990 (DOGV núm. 1345, de 12.07.90), de la Direcció General de la Funció Pública per la qual s'estableix el barem que s'aplicarà en els concursos per a la provisió de llocs de treball de la Generalitat Valenciana.  
Sisena. Adjudicació de destinacions  
1. L'ordre de prioritat per a l'adjudicació de llocs al personal Funcionari de carrera i al contractat laboral de caràcter indefinit vindrà donat per la puntuació obtinguda segons el barem, sense perjudici del que estableix l'article 42 de la Llei 10/85, de 31 de juliol i els articles 8 i 10 del Conveni Col·lectiu vigent per al personal laboral al servei de la Generalitat Valenciana.  
2. Assignats aquests llocs, de treball s'adjudicaran les vacants als habilitats per l?ordre establert en la Resolució del Tribunal Qualificador, de 28 setembre de 1989 (DOGV núm. 1164, de 18.10.89).  
En el supòsit que, adjudicades les destinacions al personal a què fa referència l'apartat 1r., les vacants que resten per adjudicar no foren suficients en nombre per adjudicar destinació al personal indicat en l'apartat 2n., aquestes seran convocades en acte únic, per la comissió avaluadora, per tal que sol·liciten per ordre de puntuació les resultes d'aquest concurs, o en el seu cas, les vacants no adjudicades, i obtindran destinació definitiva quan el lloc de treball que se'ls adjudique haja estat objecte d'aquesta convocatòria, i destinació provisional en cas contrari.  
Amb aquesta finalitat, la Direcció General de la Funció Pública verificarà i comprovarà la situació dels llocs de treball objecte de resultes i facilitarà a la comissió avaluadora la relació dels llocs de treball que hagen de ser oferts.  
3. La destinació adjudicada serà irrenunciable, a no ser que abans de la finalització del termini de presa de possessió s'haguera obtingut altre lloc mitjançant convocatòria pública, i en aquest cas l'adjudicatari estarà obligat a comunicar-ho a la Direcció General de la Funció Pública, que dictarà nova resolució, en la qual adjudicarà la destinació a favor de l'aspirant que, obtinguda la puntuació mínima, figure en segon lloc.  
En el supòsit de produir-se nova renúncia per la mateixa circumstància, la Direcció General de la Funció Pública convocarà nou concurs en el termini d'un mes.  
Setena. Cessament i pressa de possessió  
El termini per prendre possessió de la nova destinació obtinguda serà de quaranta vuit hores si és en la mateixa localitat, o d'un mes si és en distinta localitat.  
L'indicat termini començarà a partir de l'endemà del cessament, que haurà d'efectuar-se al tercer dia de la publicació de la resolució del concurs en el Diari Oficial de la Generalitat Valenciana.  
Vuitena. Tribunal qualificador  
La composició del Tribunal Qualificador que efectuarà la valoració dels mèrits serà la següent:  
Titulars:  
- Sr. José Sanz Ballester, Secretari General Administratiu de la Conselleria d?agricultura i Pesca.  
- Sr. Federico Tomàs Barrera, Cap d'Area d'Estructures Agraries de la Direcció Territorial de la Conselleria d?agricultura i Pesca.  
- Sr. Vicente Ramos Caplliure, de la Direcció General de la Funció Pública.  
Sr. Jose Forner Talaero, representant del sindicat CCOO.  
- Sr. Vicente Serrat Marí, representant del sindicat CCOO.  
Suplents:  
- Sr. Francisco Javier Ortega Escos, Cap del Servei de Gestió Administrativa de la Direcció Territorial de la Conselleria d?agricultura i Pesca.  
- Sra. Maribel Pérez Guillem, Cap de Negociat d'Assumptes Generals de la Conselleria d?agricultura i Pesca.  
- Sra. Julia García Torán, de la Direcció General de la Funció Pública.  
- Sra. Amparo García Murgui, representant del sindicat CCOO.  
- Sr. Ernesto Vicente Langa, representant del sindicat UGT.  
El Funcionari del Tribunal Qualificador s'adaptarà a l?establert per als òrgans col·legiats en la Llei de Procediment Administratiu, i actuarà com a secretari d'actes un dels representants de la Direcció General de la Funció Pública.  
Novena. Recursos  
Aquesta convocatòria i els actes que se'n deriven, podran ser impugnats d'acord amb la Llei de Procediment Administratiu.  
València, 27 de febrer de 1991.   
El Director General de la Funció Pública:   
Rafael Garcia i Maties.  
ANEXO I  
Puesto de trabajo: mecánico   
Núm. de puesto: 6977   
Conselleria: Agricultura y Pesca   
Centro destino: Servicio Territorial Valencia   
Localidad: Valencia  
Naturaleza: Laboral   
Requisitos: Grupo D. Conocimientos de mecánica   
Complemento de destino: Nivel 10   
Complemento específico: B   
Funciones: Realizar la reparación, revisión y mantenimiento de los vehículos y maquinaria del Centro. Proveer y custodiar los materiales de repuesto. Cualquier otra tarea de carácter análogo que se le encomiende.  
Puesto de trabajo: Mecánico   
Núm. puesto: 10166   
Conselleria: Agricultura y Pesca   
Centro destino: Secretaría General   
Localidad: Valencia   
Naturaleza: Laboral   
Requisitos: Grupo D. Conocimientos de mecánica   
Complemento de destino: Nivel 10   
Complemento específico: B   
Funciones: Realizar la reparación, revisión y mantenimiento de los vehículos y maquinaria del   
Centro. Proveer y custodiar los materiales de repuesto. Cualquier otra tarea de carácter análogo que se le encomiende.  
Veure imatge